Final Fantasy XII: Revenant Wings

Final Fantasy XII: Revenant Wings on Square Enix ja Think & Feel -yhtiöiden kehittämä reaaliaikainen strategiapeli, jonka on julkaissut Square Enix.Final Fantasy XII: Revenant Wings Instruction Booklet. Square Enix, 2008. Takakansi.Final Fantasy XII: Revenant Wings. Square Enix, 2008. Pohjoismaissa pelin jakelijana toimi Ubisoft Entertainment.Final Fantasy XII: Revenant Wings Instruction Booklet. Square Enix, 2008. Takakansi.  Peli on julkaistu Euroopassa vuonna 2008Final Fantasy XII: Revenant Wings Instruction Booklet. Square Enix, 2008. s. 50. Nintendo DS -käsikonsolille. Final Fantasy XII: Revenant Wings liittyy Final Fantasy XII -peliin, mutta ei ole sen jatko-osa.IGN Staff. 2006. TGS 2006: Final Fantasy XII Update. IGN Viitattu 09-05-2023 Final Fantasy XII: Revenant Wings on osa Ivalice Alliance -alasarjaa.Final Fantasy XII: Revenant Wings. Square Enix, 2008. 

 Pelijärjestelmä 

  Pelin yksiköt  

Pelin taisteluissa käytettävät ryhmät koostuvat johtajista ja Esper-olennoista. Johtajalla voi olla ylimmillään kahdeksan Esper-olentoa ryhmässään.Final Fantasy XII: Revenant Wings Instruction Booklet. Square Enix, 2008. s. 26. Esperit jakautuvat neljään yksikköluokkaan, jotka ovat lähitaistelija-, lento-, pitkänkantaman- ja parantavat yksiköt.Final Fantasy XII: Revenant Wings Instruction Booklet. Square Enix, 2008. s. 36–37. 

Lähitaistelijayksiköt ovat vahvoja pitkänkantamanyksikköjä vastaan, mutta heikkoja lentoyksikköjä vastaan. Lentoyksiköt ovat puolestaan vahvoja lähitaistelijayksikköjä vastaan, mutta heikkoja pitkänkantamanyksikköjä vastaan. Pitkänkantamanyksiköt ovat vahvoja lentoyksikköjä vastaan, mutta heikkoja lähitaisteluyksikköjä vastaan. Parantavat yksiköt poikkeavat muista yksikköluokista siten, että ne eivät keskity hyökkäämiseen, vaan johtajien ja muiden Esper-olentojen parantamiseen.Final Fantasy XII: Revenant Wings Instruction Booklet. Square Enix, 2008. s. 36–37. 

 Taistelu 

Pelin taistelut tapahtuvat ylhäältä päin kuvattuina ja reaaliajassa. Pelaajan kohtaamissa taisteluissa tulee vastaan erilaisia tavoitteita, jotka kaikki tulee suorittaa taistelun läpäisemiseksi. Tavoitteisiin kuuluu esimerkiksi, että ainakin yksi pelattava hahmo säilyy hengissä tai että kaikki taistelun vihollisjohtajat kukistetaan.Final Fantasy XII: Revenant Wings Instruction Booklet. Square Enix, 2008. s. 26.

 Hahmot 

Pelissä on yhteensä 10 pelattavaa hahmoa. 

 Pelattavat hahmot 

• Vaan (Hume/ihminen) on 18-vuotias ilmarosvo, jonka seikkailut Ivalicen maailmassa ovat auttaneet häntä varttumaan henkilönä. Vaan omistaa ilma-aluksen, jonka avulla hän etsii uusia seikkailuja.Final Fantasy XII: Revenant Wings Instruction Booklet. Square Enix, 2008. s. 5. 

• Penelo (Hume) on 18-vuotias ja Vaanin ilma-aluksen lentosuunnistaja. Hän on tuntenut Vaanin jo lapsuudestaan asti.Final Fantasy XII: Revenant Wings Instruction Booklet. Square Enix, 2008. s. 5.

• Kytes (Hume) on 10-vuotias Rabanastren alakaupungissa asuva orpopoika ja yksi Vaanin lähimmistä ystävistä. Kytes harjoittelee taikuutta suurella vakaumuksella, jotta hänestä tulisi ilmarosvo.Final Fantasy XII: Revenant Wings Instruction Booklet. Square Enix, 2008. s. 5.

• Filo (Hume) on 11-vuotias Rabanastren alakaupungissa asuva orpotyttö. Vaikka viime pelin sota Archadian ja Rozarrian keisarikuntien välillä on vaikuttanut Filoon henkisesti, se ei ole lannistanut hänen unelmaansa ilmarosvon urasta.Final Fantasy XII: Revenant Wings Instruction Booklet. Square Enix, 2008. s. 6.

• Basch (Hume) on 37-vuotias Dalmascan ritareiden kapteeni ja kuningatar Ashen henkilökohtainen henkivartija.Barba, Rick & Ellis, Elizabeth:   Final Fantasy XII Revenant Wings Bradygames Strategy Guide Internet Archive. 21.10.2019. Viitattu 25.4.2023. 

• Ashe (Hume) on 20-vuotias Dalmascan kuningaskunnan kuningatar. Kuningattaren roolista huolimatta hän on suuri soturi. Ashen ja Baschin välisen vankkumattoman liittolaisuuden takia he muodostavat taistelussa mahtavan parin.Barba, Rick & Ellis, Elizabeth: Final Fantasy XII Revenant Wings Bradygames Strategy Guide Internet Archive. 21.10.2019. Viitattu 25.4.2023. 

• Balthier (Hume) on 23-vuotias legendaarinen ilmarosvo. Hän lentää rakkaalla Strahl ilma-aluksellaan ympäri Ivalicea aina sen syrjäisimpiin kolkkiin saakka. Sodan päätyttyä Balthier päätti jättäytyä pois julkisuudesta, minkä takia hänen sijaintiaan ei tiedetä.Final Fantasy XII: Revenant Wings Instruction Booklet. Square Enix, 2008. s. 7.  

• Fran (Viera/pitkäkorvainen humanoidi) on mystinen ja hiljainen henkilö. Hänen ja Balthierin välillä on suhde, joka perustuu syvään luottamukseen. Kukaan ei tiedä Franin oikeaa ikää.Final Fantasy XII: Revenant Wings Instruction Booklet. Square Enix, 2008. s. 7.    

• Ba’Gamnan (Bangaa/liskomies) on halpamainen ja säälimätön pääkallonmetsästäjä, josta on tullut muiden pääkallonmetsästäjien kohde. Hänen kaunansa Vaania ja tämän ystäviä kohtaan ei ole hellinnyt viime pelin tapahtumien tiimoilta. Kukaan ei tiedä Ba’Gamnanin oikeaa ikää.Final Fantasy XII: Revenant Wings Instruction Booklet. Square Enix, 2008. s. 6.

• Llyud (Aegyl/siivekäs ihminen) on 20-vuotias soturi, joka on kotoisin Lémures-nimiseltä taivaalla leijuvalta mantereelta. Lajinsa muista edustajista poiketen hän ilmaisee mielenkiintoa uusia asioita kohtaan, minkä takia muut hahmot ovat puolestaan kiinnostuneita hänestä.Final Fantasy XII: Revenant Wings Instruction Booklet. Square Enix, 2008. s. 7. 

 Vastaanotto 

Pelit-lehti antoi arvostelussaan Final Fantasy XII: Revenant Wings -pelille 87/100. Arvostelussa pelin taistelusysteemiä kehuttiin mukaansatempaavaksi, mutta tarinaa kritisointiin latteaksi.Heikkinen, Petri. Final Fantasy XII: Revenant Wings (DS) – Kaverit kokoon ja konnat kyykkyyn. 2008. Pelit. Viitattu 15-04-2023.

 Lähteet 
 Barba, Rick & Ellis, Elizabeth. 2007.Final Fantasy XII Revenant Wings Bradygames Strategy Guide. Internet Archive. (https://archive.org/details/finalfantasyxiirevenantwingsstrategyguide/mode/2up) (Viitattu 25-04-2023).

 Final Fantasy XII: Revenant Wings. Metacritic (https://www.metacritic.com/game/ds/final-fantasy-xii-revenant-wings) (Viitattu 09-05-2023)  

 Final Fantasy XII: Revenant Wings. Nintendo. (https://www.nintendo.co.uk/Games/Nintendo-DS/Final-Fantasy-XII-Revenant-Wings-270814.html#gameDetails) (Viitattu 09-05-2023)

 Heikkinen, Petri. Final Fantasy XII: Revenant Wings (DS) – Kaverit kokoon ja konnat kyykkyyn. 2008. Pelit. (https://www.pelit.fi/artikkelit/final-fantasy-xii-revenant-wings-ds/) Viitattu (15-04-2023). 

 IGN Staff. 2006. TGS 2006: Final Fantasy XII Update. IGN. (https://www.ign.com/articles/2006/09/21/tgs-2006-final-fantasy-xii-update) (Viitattu 09-05-2023).

 Jatoba, Daniel. 2007. Revenant Wings Release Date Confirmed. RPG Site (https://www.rpgsite.net/news/213-revenant-wings-release-date-confirmed) (Viitattu 09-05-2023)

 Square Enix. 2008. Final Fantasy XII: Revenant Wings.

 Square Enix. 2008. Final Fantasy XII: Revenant Wings Instruction Booklet. European Union: Square Enix Ltd.

 Viitteet 

Luokka:Final Fantasy -pelit